Blutengel
„Blutengel“ (iš vok. `kruvinas angelas`) – Vokietijos muzikos grupė, kurios stilius apibūdinamas kaip futurepop, darkwave, gothic. Grupė susikūrė 1998 m., kuomet Chris Pohl paliko savo ankstesnę grupę „Seelenkrank“, tačiau tęsė joje vystytą stilių – vyriškų ir moteriškų vokalų kombinaciją, elektroninius garsus, mirties, vampyrų, erotinės meilės tematiką. 1999 m. grupė išleido pirmąjį albumą Child of Glass. 2001 m. „Blutengel“ debiutavo Wave-Gotik-Treffen festivalyje. Vokalistės grupėje dažnai keitėsi. Grupės albumai susilaukė vis didesnio populiarumo, 2011 m. išleistas Tränenherz albumas Vokietijos topuose užėmė 12 vietą. 2012 metais „Blutengel“ surengė turą po Šiaurės Ameriką.